Cunoașterea Adevărului

Multă lume știe că pentru a căuta informații legate de un anumit subiect putem apela la diferite surse de cunoaștere. În zilele noastre acestea pot varia de la cărți, ziare, reviste, site-uri și articole pe Internet, opinii ale unor specialiști și așa mai departe, însă există o întrebare pe care lumea a început recent să și-o pună în minte: „Oare este această informație adevărată?”.

Pentru a putea vorbi despre cunoaștere trebuie avut în vedere conceptul de informație, de unde provine informația, de unde ne putem da seama de informațiile eronate și care sunt cele mai de încredere surse. Toate aceste lucruri se concentrează pe adevăr, noțiune care reprezintă necunoscuta din tot procesul informării deoarece interpretarea informației, care se învârte in jurul adevărului, este foarte variată de la individ la individ. A existat un studiu în acest sens unde 10 participanți au urmărit unul și același film și după fiecare a trebuit sa povestească ce a înțeles din film. Cercetătorii au constatat că, deși conținutul este exact la fel, participanții au interpretat tematica filmului în diferite moduri, deci afirmația precedentă este adevărată.

Pentru cunoașterea adevărului cert se definesc două surse ale cunoașterii: cunoașterea prin simțuri și cunoașterea prin gândire. Aceste tipuri de cunoaștere sunt într-o puternică relație deoarece gândirea, rațiunea și cunoștințele ne ajută să percepem senzațiile sau chiar să producă noi senzații. În schimb fără senzații nu am fi conștienți de lumea exterioară, lumea care ne înconjoară, de aceea nu putem avea cunoștințe.

De-a lungul istoriei au existat mulți filosofi care au definit cunoașterea și cum se obține aceasta, din anumite puncte de vedere. Unii au fost pentru cunoașterea prin simțuri sau cunoașterea empirică, alții au fost pentru cunoașterea prin gândire sau cunoașterea raționalistă.

Pe de-o parte există cunoașterea empirică susținută de filosofi precum Toma de Aquino, Francis Bacon, John Locke si John Stuart Mill care au pus bazele acestui curent filosofic și care au oferit o perspectivă privind cunoașterea adevărului prin simțuri, emoții și experiențe personale. Acești filosofi au afirmat într-un mod sau altul că toate cunoștințele valoroase acumulate de om sunt cele obținute în mod personal, din proprie experiență negând în același mod cunoașterea prin gândire. Datorită acestor idei au apărut sofismele care în zilele noastre se regăsesc în știri și articole false menite să informeze oamenii cu evenimente contradictorii, care nu prezintă adevărul.

Pe de altă parte cunoașterea raționalistă are un mod diferit de abordare care este contrar empirismului. În acest curent al cunoașterii filosofi precum Descartes, Spinoza, Leibnitz si Conway dezbat ideea cunoașterii prin gândire și rațiune afirmând că adevărurile general valabile pot fi obținute doar prin gândire, iar adevărurile fizice prin experiențe care necesită metode științifice destul de avansate pentru a le demonstra. în plus, filosoful Descartes a mai enunțat că experiența senzorială poate fi îndoielnică evidențiind că „visele apar la fel de reale ca experiența senzorială, însă aceste vise nu pot oferi persoanelor cunoștințe” negând astfel existența cunoașterii prin simțuri ceea ce este tot un sofism și se poate demonstra printr-un exemplu simplu. Dacă un om ar pune mâna în apă fierbinte acesta ar simți durere, însă pentru raționaliști acest lucru nu este adevărat deoarece, conform ideologiei raționaliste, prin senzații omul nu poate percepe cunoaștere, deci nu poate știi ce înseamnă durere, ceea ce nu reflectă adevărul.

Din punctul meu de vedere, deși aceste două curente ale cunoașterii au aspecte extremiste care pot duce la sofisme, o gândire bazată atât pe cunoașterea raționalistă cât și pe cunoașterea empirica este cea corectă deoarece pentru cunoașterea adevărului cert este necesară o gândire logică bazată pe concepte solide și fără interpretări, care să ne ofere un semnal în momentul în care observăm o informație care trezește îndoieli și care pare mistificată sub o formă care se aseamănă foarte mult cu un sofism.

Știrile false se bazează foarte mult pe emoții, ceea ce fac ca cititorul să perceapă informația după propriile sale experiențe care uneori nu au legătură cu subiectul. Știrile false au tendința de a mistifica subiectul temei tratate într-un mod care sa atragă mila sau furia cititorului. Emoția simțită este percepută drept cunoaștere pentru cei care nu consideră să cerceteze ce anume citesc, fapt ce reflectă cunoașterea empirica. Practic oamenii percep realitatea după senzații, într-un mod total denaturat al cărui adevăr nu ar mai avea logică. Pe de altă parte există și surse de informare care dau informații logice, dar care nu oferă o legătură cu subiectul dat, ceea ce face subiectul foarte greu de perceput sau chiar de neperceput. Tot acest efort cu scopul de a ascunde adevărul.

Un mare filosof care prezintă o opinie asemănătoare legată de modul actual de gândire este Immanuel Kant care afirmă că: „cunoștințele fără senzații sunt goale, senzațiile fără cunoștințe sunt oarbe”[[1]](#_Curs_de_filosofie,) spunând ca nu pot exista cunoștințe fără senzații și senzații fără cunoștințe. Pentru a percepe lumea noastră atât exterioară cât și interioară atunci este nevoie ca cele două tipuri de cunoaștere să fie într-o relație de echilibru.

în concluzie, pentru cunoașterea adevărului cert este nevoie de o viziune logică, bazată pe concepte solide și lipsite de interpretări, dar care sa simtă in același timp ce prezintă informația citita și dacă aceasta reflectă adevărul.

Bibliografie:

# Curs de filosofie, Horia-Vicențiu Pătrașcu

* Sursă de documentare și citare
* Link: <https://curs.upb.ro/course/view.php?id=8550>
* Accesat ultima oară la data de: 23.01.2021

# Empirismul – Curentul filosofic din viața tuturor

* Sursă de documentare
* Link: <https://www.espressofilosofic.ro/curente-filosofice/empirismul-curentul-filosofic-din-viata-tuturor/>
* Accesat ultima oară la data de: 23.01.2021